ภาพความยิ่งใหญ่งานพระราชพิธีฉลองสิริราชสมบัติครบ 60 ปี พระบาทสมเด็จพระเจ้าอยู่หัว ที่สร้างความซาบซึ้งปลื้มปีติอยู่ในใจพสกนิกรไทยทุกคน ได้ก่อให้เกิดกระแสความต้องนำภาพถ่ายนาทีประวัติศาสตร์ในงานพระราชพิธีครั้งนี้มาเก็บสะสมไว้บูชาเป็นสมบัติของครอบครัว แม้จะมีผู้ผลิตภาพเหล่านี้ออกมาจำหน่ายให้ประชาชน แต่กลับมีการจำหน่ายในราคาแพงเกินสมควรแต่ล่าสุดมีข่าวที่น่ายินดีเมื่อสำนักพระราชวังเปิดห้องอัดภาพภายในสำนักพระราชวัง(วัดพระศรีรัตนศาสดาราม) ให้ประชาชนที่สนใจต้องการได้พระบรมฉายาลักษณ์จากงานพระราชพิธีครั้งประวัติศาสตร์ได้สั่งจองเก็บไว้สะสมบูชา โดยจำหน่ายในราคาปกติด้วยผู้สื่อข่าวรายงานว่า ตั้งแต่ช่วงเช้าวันที่ 20 มิถุนายน ภายหลังที่กระแสข่าวในเรื่องนี้เผยแพร่ออกไป ก็มีประชาชนจำนวนมากทยอยเดินทางมาสั่งจองภาพเพื่อเก็บไว้บูชาและเป็นสิริมงคล โดยภาพถ่ายในพระราชพิธี ทั้งหมดมี 7 แบบ 6 ขนาด ได้แก่ ขนาด 4 x 6 ราคา 6 บาท, 6 x 8 ราคา 25 บาท, 8 x 12 ราคา 50 บาท, 12 x 16 ราคา 150 บาท, 12 x 18 ราคา 200 บาท และ 12 x 36 ราคา 300 บาท เจ้าหน้าที่ประจำห้องอัดภาพภายในสำนักพระราชวังซึ่งเป็นของบริษัทโกดัก กล่าวว่า จะเปิดให้ประชาชนสั่งอัดภาพตั้งแต่เวลา 08.30-16.00 น. ทุกวันไม่เว้นวันหยุดราชการ
ภาพความยิ่งใหญ่งานพระราชพิธีฉลองสิริราชสมบัติครบ 60 ปี มีทั้งหมดกี่แบบ 
7 แบบ 6 ขนาด